## **Specialiųjų Pirkimo Sąlygų 10 priedas „Preliminariosios sutarties projektas“**

**ESF+ SI+ INICIATYVOS RENGINIŲ (KONFERENCIJŲ, TINKLŲ SUVAŽIAVIMŲ, PAŽINTINIŲ VIZITŲ IR KT.) ORGANIZAVIMO PASLAUGŲ PIRKIMO PRELIMINARIOJI SUTARTIS**

**Vilnius**

VšĮ Europos socialinio fondo agentūra (toliau – Užsakovas), atstovaujama ...................................., veikiančio (-ios) pagal ...................................................., ir konkurso laimėtojai (toliau – Paslaugų teikėjai):

pirmasis Paslaugų teikėjas, ........................, atstovaujama (-as) ........................, veikiančio (-ios) pagal .......................................,

antrasis Paslaugų teikėjas, ........................, atstovaujama (-as) ........................, veikiančio (-ios) pagal .......................................,

trečiasis Paslaugų teikėjas, ........................, atstovaujama (-as) ........................, veikiančio (-ios) pagal .......................................,

ketvirtasis Paslaugų teikėjas, ........................, atstovaujama (-as) ........................, veikiančio (-ios) pagal .......................................,

penktasis Paslaugų teikėjas, ........................, atstovaujama (-as) ........................, veikiančio (-ios) pagal .......................................,

sudarė šią ESF+ SI+ iniciatyvos renginių (konferencijų, tinklų suvažiavimų pažintinių vizitų ir kt.) organizavimo paslaugų pirkimo preliminariąją sutartį (toliau – Preliminarioji sutartis).

1. **PAGRINDINĖS SĄVOKOS**

1.1. Preliminariojoje sutartyje ir jos pagrindu sudaromoje Paslaugų pirkimo-pardavimo (užsakymo) sutartyje (toliau – **Pirkimo sutartis arba Pagrindinė pirkimo sutartis**) naudojamos sąvokos:

**1.1.1. Pirkimas** – tarptautinio pirkimo procedūra, paskelbta *data* (pirkimo *pavadinimas* ir Nr. *numeris*), kurios pagrindu sudaryta ši Preliminarioji sutartis.

**1.1.2. Paslaugos** – Pirkimo dokumentuose nurodytos Paslaugos ir Kvietime atnaujintam varžymuisi arba Paslaugų tiekimo užsakyme detalizuotos Paslaugos, dėl kurių yra sudaryta Preliminarioji sutartis ir kurios yra būtinos ir / ar gali būti reikalingos Užsakovui konkrečiu atveju ir kurios bus Užsakovo perkamos pagal su Paslaugų teikėjais Pirkimo dokumentuose ir Preliminariojoje sutartyje nustatyta tvarka sudaromas Pirkimo sutartis. Jokios šios Preliminariosios sutarties sąlygos negali būti aiškinamos kaip ribojančios Užsakovo teisę Kvietime atnaujintam varžymuisi ar Paslaugų teikimo užsakyme nustatyti, jog iki nustatytos ribos bus perkamos Paslaugos, kurios tiksliai nėra identifikuotos Preliminariosios sutarties 1 priede (t. y. kurių techninės charakteristikos yra kitokios nei nustatyta šiame priede), tačiau yra identiško ir / ar panašaus naudojimo.

**1.1.3. Atnaujintas tiekėjų varžymasis** – pirkimo procedūra, kurios metu Paslaugų teikėjai atnaujina savo pasiūlymus pagal Užsakovo išsiųstą Kvietimą atnaujintam varžymuisi, kuriame nurodomos konkretus Paslaugų poreikis ir kuriuo siekiama sudaryti Pirkimo sutartį;

**1.1.4. Kvietimas atnaujintam varžymuisi** (toliau – **Kvietimas**) – Užsakovo reikalavimas pateikti atnaujintą pasiūlymą pagal Preliminariojoje sutartyje ir Kvietime nurodytus reikalavimus;

**1.1.5. Paslaugų teikimo užsakymas** – kreipimasis į Paslaugų teikėją prašant atnaujinti pasiūlymą (pagerinti pasiūlymo kainą ir (ar) papildyti pasiūlymą), kreipimesi nurodytomis sąlygomis.

**1.1.6. Pirkimo sutartis** – Preliminariosios sutarties pagrindu ir joje bei Pirkimo dokumentuose nustatyta tvarka tarp Užsakovo ir vieno iš Paslaugų teikėjų sudaroma pagrindinė sutartis dėl Paslaugų teikimo įvykdžius Atnaujintą tiekėjų varžymąsi.

**1.1.7. Pasiūlymas** – vadovaujantis Pirkimo dokumentuose kiekvieno iš Paslaugų teikėjų parengtas ir Užsakovui nustatyta tvarka pateiktas įpareigojantis Paslaugų teikėjo pasiūlymas, Užsakovo pripažintas tinkamu. Priklausomai nuo konteksto Pasiūlymas taip pat reiškia kiekvieno iš Paslaugų teikėjų pateiktą Atnaujintam tiekėjų varžymuisi pasiūlymą.

1.2. Preliminariojoje sutartyje: (i) neapibrėžtos sąvokos aiškinamos vadovaujantis Pirkimo dokumentais ir teisės aktais ir Lietuvos Respublikos civilinio kodekso 6.193 straipsnyje įtvirtintomis sutarčių aiškinimo taisyklėmis; (ii) apibrėžtų sąvokų vienaskaitos linksniai taip pat reiškia daugiskaitos linksnius ir atvirkščiai; (ii) konkrečios giminės (vyriškos ar moteriškos) vartojimas Preliminariosios sutarties tekste turi būti aiškinamas kaip bet kurios iš šių giminių vartojimas; (iv) esant Preliminariosios sutarties tekste skaitmenimis nurodytų ir žodžiais nurodytų skaičių neatitikimui turi būti vadovaujamasi žodžiais nurodytu ; (v) nuoroda į „dalį“, „punktą“, „papunktį“ ir / ar „priedą“ reiškia nuorodą į atitinkamą šios Preliminariosios sutarties dalį, punktą, papunktį ir / ar priedą; (vi) „asmuo“ reiškia bet kurį fizinį ir / ar įsteigtą ar steigiamą juridinį asmenį ir / arba kitą subjektą ir / ar susivienijimą; (vii) „tretieji asmenys“ reiškia visus šios Preliminariosios sutarties Šalimis nesančius asmenis.

1.3. Preliminariojoje sutartyje vartojamos sąvokos, jų trumpiniai ir aiškinimas lygiai taip pat vartojami ir suprantami Pirkimo sutartyse, jeigu nenurodyta kitaip.

1.4. Preliminarioji sutartis turi būti aiškinama vadovaujantis teisės aktais ir sistemiškai su Pirkimo dokumentais bei kiekvieno iš Paslaugų teikėjų pateiktais Pasiūlymais. Tuo atveju, jei po šios Preliminariosios sutarties sudarymo bus nustatyti bet kokie neatitikimai tarp Preliminariosios sutarties nuostatų, Pirkimo dokumentų ir / ar Pasiūlymų turinio, ši Preliminarioji sutartis bus aiškinama vadovaujantis visų pirma šios Preliminariosios sutarties (kurios projektas yra Pirkimo dokumentų sudėtinė dalis) nuostatomis po to Pirkimo, kurio pagrindu buvo sudaryta Preliminarioji sutartis, dokumentams, po to – Paslaugų teikėjų Pasiūlymais.

1. **PRELIMINARIOSIOS SUTARTIES DALYKAS**

2.1. Preliminariąja sutartimi Užsakovas ir Paslaugų teikėjas susitaria dėl sąlygų, taikomų jos pagrindu ateityje sudaromoms Pirkimo sutartims, kurios bus sudaromos šios Preliminariosios sutarties galiojimo laikotarpiu.

2.2. Preliminarioji sutartis taikoma visiems Paslaugų teikėjo ir Užsakovo santykiams, susijusiems su šioje Preliminariojoje sutartyje ir Pirkimo sutartyje nustatytų Paslaugų teikimu. Ši Preliminarioji sutartis sukuria teisinius santykius tarp kiekvieno iš Paslaugų teikėjų ir Užsakovo. Ši Preliminarioji sutartis nesukuria teisinių santykių tarp Paslaugų teikėjų.

2.3. Šalys įsipareigoja, kad Paslaugos bus užsakomos / teikiamos Preliminariojoje ir jos pagrindu sudaromoje Pirkimo sutartyje nustatyta tvarka.

1. **PRELIMINARIOSIOS SUTARTIES KAINA**
   1. Pradinė/ maksimali Preliminariosios sutarties vertė, lygi maksimaliai pirkimui skirtai lėšų sumai, numatytoms Paslaugoms įsigyti – 4 000 000 Eur be PVM *(nurodyti kainą Eur be PVM); (nurodyti PVM tarifą ir sumą Eur, jei jis sutarčiai taikomas); (nurodyti bendrą kainą Eur su PVM)*. Į šią sumą įtraukiama ir Preliminariosios sutarties 3.8 punkte nurodyta vertė. Kitos vertės, kurios gali atsirasti dėl peržiūros ir (ar) kiekio (apimties) keitimo taikymo į pradinę Preliminariosios sutarties vertę nėra įtraukiamos.
   2. Preliminariajai sutarčiai taikoma fiksuoto įkainio ir sutarties vykdymo išlaidų atlyginimo kainodara, nustatyta vadovaujantis Kainodaros taisyklių nustatymo metodika patvirtinta, Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“. Užsakovas neįsipareigoja įsigyti viso Paslaugų kiekio. Paslaugos bus įsigyjamos pagal poreikį. Sutarties vykdymo išlaidų atlyginimas susideda iš dviejų dalių –Paslaugų teikėjo faktiškai patiriamų išlaidų, tiesiogiai susijusių su sutarties vykdymu, ir fiksuoto įkainio. Paslaugų teikėjas privalės per Užsakovo nustatytą terminą pateikti išlaidas pagrindžiančius trečiųjų šalių dokumentus.
   3. Preliminariosios sutarties įkainiai, nurodyti Preliminariosios sutarties priede Nr. 3 „Paslaugų teikėjo pasiūlymas Pirkimui“ yra fiksuoti ir nustatyti visam Preliminariosios sutarties galiojimo laikotarpiui, išskyrus šioje Preliminarioje sutartyje numatytus atvejus.
   4. Į Preliminariosios sutarties įkainius yra įskaičiuoti visi mokesčiai, išskyrus PVM, ir visos su Paslaugų teikimu susijusios išlaidos, reikalingos tinkamai pagal Preliminariąją sutartį sudaromoms Pirkimo sutartims įgyvendinti. Paslaugų teikėjas neturi teisės reikalauti padengti jokių išlaidų, viršijančių Paslaugų įkainius. Užsakovas sumoka Paslaugų teikėjui jo apskaičiuotą ir apskaitos dokumente išskirtą PVM, jeigu šis PVM privalo būti apskaičiuotas ir pritaikytas teisės aktų nustatyta tvarka. Užsakovas turi teisę prašyti iš Paslaugų teikėjo pagristi PVM pritaikymo pagrįstumą, įskaitant, bet neapsiribojant prašymu pateikti kompetentingos institucijos išvadą (pvz., Valstybinė mokesčių inspekcija prie Lietuvos Respublikos finansų ministerijos ir kt.) dėl PVM taikymo Paslaugų teikėjo teikiamoms paslaugoms.
   5. Paslaugų kaina, kurią Perkančioji organizacija turės sumokėti Paslaugų teikėjui, priklausys nuo faktiškai suteiktų Paslaugų kiekio vykdant Preliminariąją ir Pirkimo (-ų) sutartį (-is).
   6. Paslaugų įkainiai (be PVM) Preliminariosios sutarties galiojimo laikotarpiu gali būti peržiūrimi (perskaičiuojami) tokiomis sąlygomis ir tvarka:
      1. Bet kuri Preliminariosios sutarties šalis Preliminariosios sutarties galiojimo metu turi teisę inicijuoti Preliminariojoje Sutartyje numatytų įkainių perskaičiavimą (keitimą), kaip nurodyta Sutarties 3.6.4 papunktyje, ne anksčiau kaip po 6 (šešių) mėnesių nuo Preliminariosios sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), tačiau ne dažniau kaip 1 (vieną) kartą per kalendorinį pusmetį, jeigu Vartojimo prekių ir paslaugų kainų pokytis (k), apskaičiuotas kaip nustatyta šiame punkte, viršija 5 procentus:

, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas. Indeksas skelbiamas Oficialiosios statistikos portale: https://osp.stat.gov.lt/;

Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Preliminarioji sutartis, pasiūlymų pateikimo termino dienos mėnuo (įrašyti). Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + 1. Preliminarioje sutartyje nustatyto įkainio perskaičiavimas apskaičiuojamas pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – pagal vartotojų kainų indeksą „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%).

* + 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
    2. Preliminariosios sutarties įkainių perskaičiavimą inicijuojanti Šalis, kreipdamasi raštu į kitą Preliminariosios sutarties Šalį, pateikia konkrečius Statistikos departamento oficialioje svetainėje http://www.stat.gov.lt duomenų bazėje paskelbtus „Vartojimo prekės ir paslaugos“ vartotojų kainų indeksus ir Sutarties įkainių perskaičiavimą pagal aukščiau nustatytas formules. Jei nei viena Preliminariosios sutarties šalis neinicijuoja Preliminariosios sutarties įkainių perskaičiavimo, Preliminarioje sutartyje nustatyti įkainiai nebus keičiami, o Užsakovas atsiskaito su Paslaugų tiekėju pagal Preliminarioje sutartyje nustatytus įkainius.
    3. Preliminariosios sutarties įkainių perskaičiavimas įforminamas Šalių pasirašomu susitarimu, kuriame nurodoma ši informacija: indekso reikšmė laikotarpio pradžioje ir jos nustatymo data, indekso reikšmė laikotarpio pabaigoje ir jos nustatymo data, kainų pokytis (k), perskaičiuoti įkainiai, perskaičiuota pradinė sutarties vertė.
    4. Perskaičiuoti įkainiai įsigalioja ir taikomi nuo Šalių raštiško susitarimo pasirašymo datos. Perskaičiuoti įkainiai taikomi tik neišpirktiems pagal Preliminarią sutartį paslaugų kiekiams (apimtims).
    5. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.
  1. Paslaugoms taikytino PVM (jei taikomas) perskaičiavimas:
     1. bet kuriuo Preliminariosios sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis arba oficialiai paskelbiami Lietuvos vyriausiojo administracinio teismo ar Europos Sąjungos teisminių institucijų įstatymų ir kitų teisės aktų taikymo išaiškinimai, kurie lemia PVM taikymo pasikeitimus, taip pat įskaitant atvejus, kai mokesčių administratorius oficialiai keičia taikytiną PVM apskaičiavimo mokestinę praktiką;
     2. PVM pokyčio dydis yra proporcingas PVM tarifo pokyčio dydžiui;
     3. suinteresuota Šalis raštu kreipiasi į kitą Šalį dėl PVM tarifo perskaičiavimo. Preliminariosios sutarties įkainiai be PVM nekeičiami, atitinkamai perskaičiuojama tik PVM dalis. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Preliminariosios sutarties dalimi;
     4. pasikeitęs Paslaugoms taikytinas PVM tarifas taikomas tik po pasikeitusio PVM tarifo įsigaliojimo ar oficialios 3.7.1. papunktyje nurodytų institucijų informacijos paskelbimo datos teikiamoms Paslaugoms, išskyrus atvejus, kai nurodytos institucijos nurodo kitą pasikeitusio PVM tarifo taikymo pradžios laikotarpį.
     5. Šio punkto nuostatos netaikomos ir PVM tarifas neperskaičiuojamas, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, netinkamai taikytos mokesčių teisės aktų nuostatos ir pan. – tokius galimus pokyčius Paslaugų teikėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.
     6. Tuo atveju, jeigu nustatoma, kad Paslaugų teikėjas nepagrįstai skaičiavo ir teikiamoms paslaugoms taikė PVM, Paslaugų teikėjas privalo išrašyti patikslinančius apskaitos dokumentus ir grąžinti Užsakovui jo nepagrįstai sumokėtas PVM sumas.
  2. Paslaugos, kurios tiksliai nebuvo identifikuotos Pirkimo dokumentuose / Preliminarioje sutartyje, tačiau yra identiško ar panašaus naudojimo ir tiesiogiai susijusios su Paslaugomis, gali būti įsigyjamos visu Preliminariosios sutarties galiojimo laikotarpiu pagal Užsakovo poreikį vykdant Atnaujintą tiekėjų varžymąsi, tačiau tokių Paslaugų bendra užsakoma visos Preliminariosios sutarties galiojimo laikotarpiu vertė negali būti didesnė nei 10 (dešimt) procentų maksimalios Preliminariosios sutarties kainos. Tokių Paslaugų specifikacija, jų pristatymo terminai nurodomi Paslaugų teikimo užsakyme arba Kvietime.

1. **PRELIMINARIOSIOS SUTARTIES VYKDYMAS**
   1. Siekiant sudaryti pagrindinę sutartį konkretaus renginio organizavimui, Užsakovo už sutarties vykdymą atsakingas asmuo, numatytas šios sutarties 8.9 punkte, vykdo Atnaujintą tiekėjų varžymąsi vadovaudamasis Preliminariosios sutarties priede Nr. 2 „Atnaujinto tiekėjų varžymosi tvarka“ nustatyta tvarka ir Paslaugų teikėjams išsiunčia Kvietimą.
   2. Paslaugų teikėjas įsipareigoja užtikrinti, kad jis atitiks Pirkimo sąlygose numatytus kvalifikacinius ir kitus reikalavimus šios Preliminariosios sutarties ir Pirkimo (-ių) sutarties (-ių) galiojimo metu.
      1. Paslaugų teikėjo Pasiūlyme nurodytas (-i) renginių organizavimo projekto vadovas (-ai), įskaitant projekto vadovą, už kurio patirtį buvo skirti balai vertinant kokybės kriterijus, visos Preliminariosios Sutarties galiojimo metu turi vykdyti sutartį tinkamai, laiku ir kokybiškai;
      2. Paslaugų teikėjas turi užtikrinti, kad Preliminariosios Sutarties galiojimo metu paslaugas teiks Pasiūlyme nurodytas (-i) renginių organizavimo projekto vadovas (-ai), įskaitant projekto vadovą, už kurio patirtį buvo skirti balai vertinant kokybės kriterijus, išskyrus Preliminariojoje Sutartyje nurodytus atvejus.
   3. Jeigu įvykdžius Preliminariosios sutarties 4.1 punkte numatytas procedūras dėl nuo Paslaugų teikėjų priklausančių priežasčių Pirkimo sutartis nesudaroma (Atnaujinto varžymosi metu nebuvo gauta Pasiūlymų arba visi gauti Pasiūlymai neatitiko nustatytų reikalavimų, buvo pasiūlytos per didelės, Užsakovui nepriimtinos, kainos ir pan.), Užsakovas turi teisę savo nuožiūra atlikti bet kurį iš toliau nurodytų veiksmų:
      1. pakartotinai organizuoti Preliminariosios sutarties 4.1 punkte numatytas procedūras;
      2. organizuoti 4.1 punkte numatytas procedūras dėl didesnės ir (ar) mažesnės Paslaugų apimties;
      3. organizuoti pirkimą dėl tų pačių Paslaugų bendra teisės aktuose nustatyta tvarka.
   4. Tuo atveju, jei Preliminarioji sutartis sudaroma tik su vieninteliu Paslaugų teikėju, Užsakovas turi teisę neatnaujinant tiekėjų varžymosi sudaryti Pirkimo sutartį su šiuo Paslaugų teikėju pagal Preliminariojoje sutartyje nurodytus įkainius ir Užsakovo konkrečiam renginiui parengtoje Techninėje specifikacijoje nurodytas sąlygas. Paslaugų teikėjui atsisakius sudaryti Pirkimo sutartį neatnaujinant varžymosi, taikoma Preliminariosios sutarties 5.1 punkte numatyta sankcija.
   5. Paslaugų teikėjas turi gebėti vienu metu valdyti kelis Renginius (Užsakymus).
2. **ŠALIŲ ATSAKOMYBĖ**
   1. Jei Paslaugų teikėjas atsisako dalyvauti Atnaujintame tiekėjų varžymesi ar pasirašyti Pirkimo sutartį, Užsakovas kiekvienu atveju reikalauja iš Paslaugų teikėjo sumokėti 5 000 Eur (penkių tūkstančių eurų) baudą, o daugiau kaip 2 (du) kartus per vienerių metų laikotarpį be pateisinamos priežasties atsisakius dalyvauti Atnaujintame tiekėjų varžymesi (nepateikus pasiūlymo) ar pasirašyti Pirkimo sutartį – vienašališkai nutraukia Preliminariąją sutartį, įspėjęs Paslaugų teikėją prieš 10 (dešimt) kalendorinių dienų.
   2. Nustačius, kad Paslaugų teikėjas nesilaiko Preliminariosios Sutarties  4.2.1 ir (ar) 4.2.2 punkte numatytų sąlygų, Paslaugų teikėjui taikoma 3 000 Eur (trijų tūkstančių eurų) bauda.
   3. Preliminarios sutarties nutraukimas neatleidžia Šalių nuo baudų / delspinigių, priskaičiuotų iki Preliminariosios sutarties nutraukimo, mokėjimo ir / ar Šalių patirtų nuostolių, atsiradusių Paslaugų teikėjui nevykdant Preliminariojoje sutartyje / Pirkimo sutartyje nustatytų įsipareigojimų ir / ar nesilaikant galiojančių teisės aktų reikalavimų, atlyginimo.
   4. Paslaugų teikėjui netinkamai vykdant savo sutartinius įsipareigojimus Užsakovas turi teisę, neapribodamas kitų, Preliminariojoje sutartyje / Pirkimo sutartyje ir įstatymuose numatytų, savo teisių gynimo priemonių taikymo galimybių už sutartinių įsipareigojimų nevykdymą ar netinkamą vykdymą, taikyti vienašalį išskaitymą iš visų pagal Preliminariąją sutartį / Pirkimo sutartį Paslaugų teikėjui mokėtinų sumų (pranešant apie tai Paslaugų teikėjui raštu) nurodytoms netesyboms bei visiems savo patirtiems nuostoliams padengti. Ši nuostata galioja nepaisant Preliminariosios sutarties / Pirkimo sutarties nutraukimo bei kitų sankcijų taikymo.
   5. Jei teikiant Paslaugas pagal Pirkimo sutartis buvo pasitelkti tretieji asmenys, už tinkamą Paslaugų teikimą visais atvejais atsako Paslaugų teikėjas.
   6. Kitos Šalių atsakomybę reglamentuojančios nuostatos bus nurodytos Pirkimo sutartyse.
3. **PRELIMINARIOSIOS Sutarties galiojimas ir nutraukimo sąlygos**

6.1. Preliminarioji sutartis įsigalioja nuo jos pasirašymo dienos ir galioja 48(keturiasdešimt aštuonis) mėnesius arba kol bus išnaudota 3.1 punkte nurodyta Preliminariosios sutarties vertė, atsižvelgiant į tai, kas įvyks anksčiau. Preliminariosios sutarties pagrindu sudaromos Pirkimo sutartys gali būti pasirašomos iki Preliminariosios sutarties galiojimo termino pabaigos ir galioti iki jose nurodyto galiojimo termino pabaigos.

6.2. Preliminarioji sutartis gali būti nutraukiama raštišku vienos iš Šalių valia arba Šalių susitarimu.

6.3. Užsakovas turi teisę vienašališkai nutraukti Preliminariąją sutartį, nesant Paslaugų teikėjo kaltės, apie tai įspėjęs Paslaugų teikėją raštu prieš 30 (trisdešimt) kalendorinių dienų šiais atvejais:

6.3.1. kai pasikeičia teisės aktai, susiję su Preliminariosios sutarties objektu, jos vykdymu ar su Užsakovo vykdoma veikla, kuriai buvo sudaryta Preliminarioji sutartis, ir dėl tokių pakeitimų Užsakovas nusprendžia nutraukti Preliminariąją sutartį;

6.3.2. Užsakovas nusprendžia nebevykdyti veiklos, kurios vykdymui buvo sudaryta Preliminarioji sutartis, arba pakeisti veiklos vykdymą ir Preliminariosios sutarties poreikis išnyksta;

6.3.3. kai pasikeičia (pablogėja) Užsakovo finansinė padėtis ar Užsakovas netenka finansavimo ir dėl šios priežasties Užsakovas nusprendžia nutraukti Preliminariąją sutartį;

6.3.4. kai keičiasi Užsakovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Preliminariosios sutarties įvykdymui arba Preliminariosios sutarties poreikiui;

6.3.5. kai nebelieka perkamų Paslaugų poreikio;

6.3.6. atsiradus kitoms aplinkybėms (CK 6.721 straipsnis).

6.4. Užsakovas turi teisę vienašališkai nutraukti Preliminariąją sutartį, esant Paslaugų teikėjo kaltei, apie tai įspėjęs Paslaugų tekėją raštu prieš trumpesnį negu 30 (trisdešimties) kalendorinių dienų terminą šiais atvejais:

6.4.1. kai Paslaugų teikėjas bankrutuoja arba yra likviduojamas, sustabdo ūkine veiklą arba kituose teisės aktuose numatyta tvarka susidaro analogiška situacija;

6.4.2. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Preliminarios sutarties vykdymui;

6.4.3. jei Paslaugų teikėjo kvalifikacija nebeatitinka jo Pasiūlyme Pirkimui nurodytos kvalifikacijos (jei ji Pirkimo metu buvo tikrinta).

6.4.4. Preliminariosios sutarties 5.1 punkte numatytu atveju;

6.4.5. Paslaugų teikėjui nesuteikus paslaugų užsakyme nurodytą datą (t. y. planuotam renginiui neįvykus dėl Paslaugų teikėjo kaltės);

6.4.6. jei atsiranda bent vienas iš VPĮ 90 straipsnyje nurodytų pagrindų ar LR civiliniame kodekse ar kitame teisės akte nustatytų Sutarties nutraukimo pagrindų;

6.4.7. kai paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

6.4.8. nustačius, kad Paslaugų teikėjas pakartotinai nesilaikė Preliminariosios sutarties 4.2.1 ir (ar) 4.2.2 punktuose numatytų sąlygų.

6.5. Paslaugų teikėjas turi teisę vienašališkai nutraukti šia Sutarti apie tai įspėjęs Užsakovą raštu prieš trumpesni negu 30 (trisdešimties) kalendoriniu dienų terminą šiais atvejais:

6.5.1. kai Užsakovas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;

6.5.2. dėl kitokio pobūdžio Užsakovo neveiksnumo, trukdančio vykdyti Preliminariąją sutartį ir kitais Preliminariojoje sutartyje nurodytais atvejais.

6.6. Užsakovas turi teisę vienašališkai nutraukti Preliminariąją sutartį apie tai įspėjęs Paslaugų teikėją raštu prieš trumpesnį negu 14 kalendorinių dienų terminą šiais atvejais: paaiškėja kitos objektyvios ir pagrįstos aplinkybės, dėl kurių Paslaugų teikėjas negalės tinkamai vykdyti Preliminariosios sutarties ir (ar) suteikti Paslaugų ir Paslaugų teikėjas negali pateikti pagrįstų įrodymų, kad Preliminariąją sutartį vykdys tinkamai (pavyzdžiui, dėl interesų konflikto ir pan.).

6.7. Preliminariosios sutarties nutraukimas vieno iš Paslaugų teikėjų atžvilgiu nenutraukia Preliminariosios sutarties su kitais Paslaugų teikėjais galiojimo.

1. **NENUGALIMOS JĖGOS APLINKYBĖS (FORCE MAJEURE)**

7.1.Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure) (taip kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Preliminariosios sutarties ne vėliau kaip per 3 (tris) darbo dienas pranešė kitai Šaliai apie atsiradusias kliūtis bei jų poveikį sutartinių įsipareigojimų vykdymui. Jeigu nenugalimos jėgos aplinkybės užsitęsia ilgiau kaip 1 (vieną) mėnesį, Šalys tarpusavio susitarimu gali nutraukti Preliminariąją sutartį.Šaliai per numatytą terminą nepranešus kitai Šaliai apie nenugalimos jėgos aplinkybės atsiradimą bei jos įtaką Preliminariosios sutarties vykdymui, privalo atlyginti visus tiesioginius ir netiesioginius nuostolius, atsiradusius dėl Preliminariosios sutarties nevykdymo / netinkamo vykdymo.

1. **Kitos nuostatos**

8.1. Preliminariosios sutarties sąlygos jos galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka.

8.2. Preliminariosios sutarties galiojimo laikotarpiu Šalis, inicijuojanti Preliminariosios sutarties sąlygų pakeitimą, pateikia kitai Šaliai rašytinį prašymą keisti Preliminariosios sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Preliminariosios sutarties sąlygą kita Šalis motyvuotai atsako per 10 (dešimt) darbo dienų. Šalims tarpusavyje susitarus dėl Preliminariosios sutarties sąlygų keitimo, šie keitimai įforminami susitarimu, kuris yra neatskiriama Preliminariosios sutarties dalis.

8.3. Pirkimo dokumentai, jų paaiškinimai / patikslinimai ir Paslaugų teikėjų pateikti Pasiūlymai Pirkimui yra neatskiriamos Preliminariosios sutarties dalys.

8.4. Ši Preliminarioji sutartis sudaryta lietuvių kalba. Elektroninės formos dokumentas sudaromas vienu egzemplioriumi.

8.5. Preliminarioji sutartis gali būti keičiama Lietuvos Respublikos teisės aktų nurodyta tvarka. Pakeitimai galioja, kai yra sudaryti raštu ir yra pasirašyti Šalių įgaliotų atstovų.

8.6. Šalys įsipareigoja imtis visų priemonių laiku ir sąžiningai įvykdyti visas Preliminariosios sutarties sąlygas. Preliminariosios sutarties vykdymo procese iškilę nesutarimai sprendžiami derybų keliu.

8.7. Šalys įsipareigoja užtikrinti, kad visi asmens duomenys būtų tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – BDAR) ir kitais asmens duomenų tvarkymą ir jų apsaugą reglamentuojančiais teisės aktais. Kiekviena Šalis privalo informuoti savo darbuotojus ir kitus su Šalimi susijusius duomenų subjektus apie kitos Šalies atliekamą jų asmens duomenų tvarkymą laikantis BDAR reikalavimų bei kitos Šalies prašymu pateikti tai patvirtinančius įrodymus. Šalis, nevykdanti ar netinkamai vykdanti šiame punkte numatytus įsipareigojimus, privalo atlyginti kitai Šaliai dėl to patirtus nuostolius, įskaitant, bet neapsiribojant valstybės institucijų paskirtas baudas ir / ar kitas pinigines sankcijas.

8.8. Bet koks ginčas arba nuomonių nesutapimas dėl Preliminariosios sutarties ar atskirų jos nuostatų vykdymo, neveikimo ar jų nutraukimo, taip pat bet kokie kiti nesutarimai, kylantys iš Preliminariosios sutarties ar su ja susiję, turi būti sprendžiami Šalių tarpusavio derybomis. Nepavykus taikiai susitarti per 2 (du) kalendorinius mėnesius nuo to momento, kai viena Šalis pateikia kitai Šaliai rašytinę pretenziją, skundą ar kitą jiems prilyginamą dokumentą, ginčas perduodamas spręsti Lietuvos Respublikos teismui pagal Lietuvos Respublikos įstatymus. Šalys susitaria, kad teisminio ginčo atveju teismo vieta bus Vilniaus miestas.

8.9. Preliminariosios sutarties atsakingi asmenys: už Preliminariosios sutarties vykdymą – *\_\_\_\_\_\_\_\_\_\_\_\_(nurodomi visų šalių atsakingi asmenys).*

8.10. Preliminariosios sutarties priedai:

1 priedas – Pirkimo sutarties projektas;

2 priedas – Atnaujinto tiekėjų varžymosi tvarka.

3 priedas – Paslaugų teikėjo pasiūlymas Pirkimui (pridedamas prie Sutarties ta dalimi, kiek tai susiję su atitikimu pirkimo techninei specifikacijai ir pasiūlymo vertinimu, visas pasiūlymas saugomas CVP IS). *Jei buvo taikomi kokybės kriterijai, prie sutarties būtina pridėti tą pasiūlymo dalį, kurioje pateikti rodikliai, kurių teikėjas įsipareigojo laikytis, jie turi būti matomi kaip priedas prie sutarties, kad jį galėtų sekti sutarties vykdytojai.*

1. **ŠALIŲ REKVIZITAI**

**Užsakovas**

VšĮ Europos socialinio fondo agentūra

M. Katkaus g. 44, Vilnius, LT-

Kodas [įrašyti]

A.s. LT [įrašyti]

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)

**Paslaugų teikėjai**

Pirmasis Paslaugų teikėjas

Pavadinimas ........................................

Buveinės adresas .................................

Juridinio asmens kodas .......................

PVM mokėtojo kodas LT....................

A. s. LT................................................

Bankas.................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)

Antrasis Paslaugų teikėjas

Pavadinimas .......................................

Buveinės adresas ................................

Juridinio asmens kodas ......................

PVM mokėtojo kodas LT...................

A. s. LT...............................................

Bankas.................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)

Trečiasis Paslaugų teikėjas

Pavadinimas .........................................

Buveinės adresas ..................................

Juridinio asmens kodas ........................

PVM mokėtojo kodas LT.....................

A. s. LT.................................................

Bankas...................................................

(Pareigos)

\_\_\_\_\_\_\_\_\_\_\_\_\_

(parašas)

Ketvirtasis Paslaugų teikėjas

Pavadinimas .........................................

Buveinės adresas ..................................

Juridinio asmens kodas ........................

PVM mokėtojo kodas LT.....................

A. s. LT.................................................

Bankas...................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_

Penktasis Paslaugų teikėjas

Pavadinimas .........................................

Buveinės adresas ..................................

Juridinio asmens kodas ........................

PVM mokėtojo kodas LT.....................

A. s. LT.................................................

Bankas...................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_