## **Specialiųjų Pirkimo Sąlygų 7 priedas „Pasiūlymų vertinimo kriterijai ir sąlygos“**

**Pasiūlymų vertinimas**

**1. BENDROSIOS NUOSTATOS**

1.1. Perkančiosios organizacijos neatmesti pasiūlymai vertinami pagal kainos ir kokybės santykį šiame priede nurodyta tvarka.

1.2. Ekonomiškai naudingiausias pasiūlymas – tai pasiūlymas, kurio balų suma, apskaičiuota pagal toliau nustatytus pasiūlymų vertinimo kriterijus ir sąlygas, yra didžiausia.

**2. PASIŪLYMŲ VERTINIMO KRITERIJAI IR BALŲ APSKAIČIAVIMAS**

2.1. Nustatomas maksimalus bendras balų skaičius - 100 balų. Taikomi šie vertinimo kriterijai ir jų reikšmės:

| **Kriterijus** | **Kriterijaus pavadinimas** | **Minimali vertinama reikšmė** | **Maksimali vertinama**  **reikšmė** | **Lyginamasis svoris** | **Formulė** | **Vertinimo tvarka** |
| --- | --- | --- | --- | --- | --- | --- |
| EN | Ekonominis naudingumas | – | – | – | EN = K + KV1 | Ekonominis naudingumas lygus balų už visus kriterijus sumai. |
| K | Kaina  (Eur su PVM) | 0 | ***10 236,60\**** | **85** | K = (maksimali vertinama reikšmė – Vertinamo pasiūlymo (palyginamoji) bendra kaina / maksimali vertinama reikšmė – minimali vertinama reikšmė) \* Lyginamasis svoris  T. y.: K = (10 236,60 - vertinamo pasiūlymo (palyginamoji) bendra kaina / 10 236,60 – 0) \* 85 | Vertinami tik tie pasiūlymai, kuriuose nurodyta palyginamoji kaina neviršija pasiūlymo formoje nurodytų maksimalių verčių. |
| KV1 | Tiekėjo pasiūlyme nurodyto renginių organizavimo projektų vadovo **susiaurinta patirtis,** skaičiuojama užsienyje (kitoje valstybėje nei yra deklaruota asmens gyvenamoji vieta ir kitoje valstybėje nei asmens turima pilietybė (abi sąlygos taikomos kartu)) per pastaruosius 3 (trejus) metus suorganizuotais renginiais anglų kalba, iš kurių kiekviename dalyvavo ne mažiau kaip 50 dalyvių ir kurių kiekvieno vertė bent 35 000 Eur be PVM. | 0 | **3** | **15** | KV1 = Vertinamo pasiūlymo balas / Maksimali vertinama reikšmė \* Lyginamasis svoris  T. y.: KV1 = (Vertinamo pasiūlymo reikšmė / 3) \* 15 | 1. Vertinama siūlomo projektų vadovo **susiaurinta patirtis**, kaip tai nurodyta kriterijaus aprašyme. **Įrodymui kartu su pasiūlymu pateikiami analogiški dokumentai, kurie turi būti teikiami kvalifikaciniuose reikalavimuose nurodytos minimalios reikalaujamos specialisto patirties pagrindimui (pažymėtina, jog** **privalu užpildyti Pirkimo dokumentų 4 priedo B dalyje prašomą informaciją kartu su dokumentais, patvirtinančiais deklaruojamą specialisto patirtį (užsakovo pažyma, vieši duomenys apie renginį, įrodantys specialisto patirtį ar pan.), pateikti Specialisto deklaraciją dėl dalyvavimo pirkime pagal Pirkimo dokumentų 4 priedo C dalį).** 2. Asmens pilietybei pagrįsti yra teikiama asmens tapatybės dokumento kopija. Asmens deklaruotai vietai pagrįsti yra teikiami toje šalyje naudojami gyvenamosios vietos deklaravimą pagrindžiantys dokumentai.   Renginių organizavimo projektų vadovas privalo būti tas pats specialistas, kuriam taikomi kvalifikacijos reikalavimai.  Vertinama tik 1 (vieno) renginių organizavimo projekto vadovo, dirbsiančio prie sutarties, patirtis. Tiekėjui pasiūlius daugiau kaip vieną projekto vadovą, renginių skaičius nesumuojamas ir vertinami tik to projekto vadovo duomenys, kurio atitinkamų renginių skaičius didesnis.  2) Perkančioji organizacija turi teisę kreiptis į užsakovus dėl gautos informacijos patvirtinimo.  Perkančiajai organizacijai gavus neigiamą atsakymą iš užsakovo dėl specialisto dalyvavimo renginio organizavime, balai nebus skiriami.  3) Jei vertinant pasiūlymą nustatoma, kad specialisto patirtis atitinka kvalifikaciniuose reikalavimuose nurodytą reikalaujamą patirtį, tačiau aprašyme nepateikiama informacija apie susiaurintą patirtį arba iš pateiktos informacijos apie susiaurintą patirtį nustatyta, kad nėra nei vienos sutarties, atitinkančios kriterijaus reikalavimą, t. y., kurios metu siūlomas specialistas suorganizavo renginį užsienyje anglų kalba, kurio metu dalyvavo ne mažiau kaip 50 dalyvių ir kurio vertė bent 35 000 Eur be PVM, balai neskiriami.  4) Jei vertinant pasiūlymą nustatoma, kad vertinamo pasiūlymo kriterijaus reikšmė yra didesnė nei šioje lentelėje nurodyta maksimali vertinama reikšmė, - vertinamo pasiūlymo reikšme laikoma maksimali vertinama reikšmė. |

\* *Maksimali palyginamoji pasiūlymo kaina be PVM (8 460 Eur; žr. pasiūlymo formoje nurodytus maksimalius įkainius) + 21 proc. PVM.*

**3. Informavimas APIE VERTINIMO REZULTATUS**

3.1. Perkančioji organizacija pranešime apie sudarytą pasiūlymų eilę ir laimėjusį pasiūlymą nurodo kiekvieno ekonominio naudingumo būdu vertinto pasiūlymo bendrą pasiūlymo ekonominio naudingumo balą (EN), pasiūlymo kainą ir kainos balą (K) bei kitų vertintų kriterijų balus.