**ATVIRO TARPTAUTINIO KONKURSO PIRKIMO SPECIALIOSIOS SĄLYGOS**

**ESF+ SI+ INICIATYVOS RENGINIŲ (KONFERENCIJŲ, TINKLŲ SUVAŽIAVIMŲ, PAŽINTINIŲ VIZITŲ IR KT.) ORGANIZAVIMO PASLAUGŲ PIRKIMAS**

**TURINYS**

[1. Bendra informacija 2](#_Toc189491689)

[2. Pirkimo objektas 2](#_Toc189491690)

[3. Susitikimai su tiekėjais ir objekto apžiūra 3](#_Toc189491691)

[4. Tiekėjų pašalinimo pagrindai ir kvalifikacijos reikalavimai 3](#_Toc189491692)

[5. Reikalavimai, susiję su nacionaliniu saugumu 3](#_Toc189491693)

[6. Specialieji reikalavimai pasiūlymų rengimui ir pateikimui 3](#_Toc189491694)

[7. Pasiūlymo galiojimo užtikrinimas 4](#_Toc189491695)

[8. Elektroninis aukcionas 4](#_Toc189491696)

[9. Pasiūlymų vertinimas 4](#_Toc189491697)

[10. Sutarties sudarymas 5](#_Toc189491698)

# Bendra informacija

* 1. Perkančioji organizacija – Europos socialinio fondo agentūra, juridinio asmens kodas 192050725, adresas M. Katkaus g. 44, Vilnius (toliau - perkančioji organizacija). Perkančioji organizacija yra PVM mokėtoja.
  2. Pirkimas neatliekamas naudojantis centralizuotų pirkimų katalogu, nes tokių paslaugų kataloge nėra.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.4.4.1 punktu. Konkrečios priemonės plačiau detalizuojamos Specialiųjų pirkimo sąlygų 2 priede „Techninė specifikacija“.
  6. Išankstinis skelbimas apie pirkimą nebuvo paskelbtas.
  7. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

* 1. Perkančioji organizacija numato įsigyti ESF+ SI+ iniciatyvos renginių (konferencijų, tinklų suvažiavimų, pažintinių vizitų ir kt.) organizavimo paslaugas. Reikalavimai pirkimo objektui nustatyti specialiųjų pirkimo sąlygų 2 priede.
  2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede. Pirkimo objektas į dalis pagal dalyvių skaičių neskaidomas atsižvelgiant į ankstesnio panašaus pirkimo „ESF+ SI+ Iniciatyvos renginių (konferencijų, tinklų suvažiavimų, pažintinių vizitų ir kt.) Organizavimo paslaugų Europos Sąjungos valstybėse“, vykdyto tarptautinio atviro konkurso būdu (CVP IS Nr. 696098)patirtį, kur pasiūlymus abiem dalims pateikė vienintelis tiekėjas. Tai pagrindžia, kad pirkimo skaidymas į dalis neišplečia potencialių tiekėjų rato. Tai, kad ankstesnių sutarčių patirtis yra reikšminga sprendžiant dėl pirkimo objekto apjungimo pagrįstumo yra pažymėjęs Lietuvos apeliacinis teismas 2022 m. birželio 9 d. nutartyje, priimtoje civilinėje byloje Nr. e2A-770-934/2022.

Taip pat, įvertinus pirkimo specifiškumą (renginiai vykdomi anglų kalba) ir siekiant pritraukti užsienio tiekėjų, tikslinga neskaidyti pirkimo apimties, tokiu būdu pirkimą padarant patrauklesniu užsienio tiekėjams. Be to, įvykdžius pirkimo procedūras bus sudaromos preliminariosios sutartys su 5 tiekėjais, o kvalifikacijos reikalavimai nustatyti ne pagal bendrą pirkimo vertę, bet atsižvelgiant į planuojamą vidutinio renginio sąmatą. Tai papildomai pagrindžia, kad Pirkimo objekto neskaidymas nesusiaurins tiekėjų konkurencijos, bet sudarys sąlygas Pirkime dalyvauti mažoms ir vidutinėms įmonėms bei tiekėjams iš užsienio. Taip pat atkreiptinas dėmesys, kad šiuo metu nėra žinomos nei konkrečių renginių organizavimo vietos, nei dalyvių skaičius, dėl to skaidymas pagal atskiras valstybes ar dalyvių skaičių ir atitinkamai atskirų biudžetų šioms dalims nustatymas būtų neracionalus. Tai sąlygotų, jog tam tikrose dalyse biudžetas būtų išnaudotas, o kitose dalyse – nepanaudotas. Tokia situacija susidarė anksčiau organizuotame pirkime, kur pirkimo objektas buvo skaidomas pagal dalyvių skaičių.

* 1. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  2. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Susitikimai su tiekėjais ir objekto apžiūra

* 1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
  2. Perkančioji organizacija nerengs objekto apžiūros.

# Tiekėjų pašalinimo pagrindai ir kvalifikacijos reikalavimai

* 1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.
  2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 4 priede.

# Reikalavimai, susiję su nacionaliniu saugumu

* 1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 8 arba 9 priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
  2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

# Specialieji reikalavimai pasiūlymų rengimui ir pateikimui

* 1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
     1. tiekėjo pasirašytas pasiūlymas, parengtas pagal specialiųjų pirkimo sąlygų 6 priede pateiktą pasiūlymo formą.
     2. užpildytas EBVPD (specialiųjų pirkimo sąlygų 5 priedas). Pasirašydamas pasiūlymą, tiekėjas patvirtina ir EBVPD tikrumą;
     3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
     4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
     5. pasiūlymo galiojimą užtikrinantis dokumentas (jeigu reikalaujama);
     6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
     7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
     8. bet kokius pagal Specialiąsias pirkimo sąlygas prašomus kartu su pasiūlymu teiktinus dokumentus ir (ar) duomenis.
  2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
     1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
     2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  3. Pasiūlymas turi būti parengtas, lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba kad vertimą atlikusio asmens parašas būtų patvirtintas notariškai.
  4. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai taip pat turi būti nurodomi dviejų skaičių po kablelio tikslumu.
  5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM (taip pat mokėtiną ir Perkančiosios organizacijos).

# Pasiūlymo galiojimo užtikrinimas

* 1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Elektroninis aukcionas

* 1. Perkančioji organizacija pirkime netaikys elektroninio aukciono.

# Pasiūlymų vertinimas

* 1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 7 priede.
  2. Laimėjusiais pasiūlymais galės būti pripažinti tik 5 (penki) pasiūlymai, esantys pasiūlymų eilės pirmosiose vietose, kuriems bus pasiūlyta sudaryti preliminariąją sutartį. Tuo atveju, jei pirkimo dokumentuose nustatytus reikalavimus atitiks ir pasiūlymų eilėje bus 5 (penki) ar mažiau nei 5 (penki) pasiūlymai, laimėjusiais bus pripažįstami visų eilėje esančių tiekėjų pasiūlymai.

# Sutarties sudarymas

* 1. Ši pirkimo procedūra atliekama siekiant sudaryti preliminariąją sutartį. Preliminarioji sutartis bus sudaroma su 5 (penkiais) tiekėjais, kurių pasiūlymai, vadovaujantis pirkimo sąlygose nustatyta tvarka, bus pripažinti laimėję. Tuo atveju, jei pirkimo dokumentuose nustatytus reikalavimus atitiks ir pasiūlymų eilėje bus 5 (penki) ar mažiau nei 5 (penki) pasiūlymai, laimėjusiais bus pripažįstami visų eilėje esančių tiekėjų pasiūlymai. Tvarka, kurios laikantis pagal šią preliminariąją sutartį bus sudaroma sutartis, pateikiama specialiųjų pirkimo sąlygų 10 priede „Preliminariosios sutarties projektas“. Pagrindinės sutarties sąlygos pateikiamos specialiųjų pirkimo sąlygų 11 priede „Sutarties projektas“.

\_\_\_\_\_\_\_\_\_\_

**Priedų sąrašas:**

1. 1 priedas „Terminai“
2. 2 priedas „Techninė specifikacija“
3. 3 priedas „Tiekėjų pašalinimo pagrindai“
4. 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“
   1. 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ A dalis
   2. 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ B dalis
   3. 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ C dalis
5. 5 priedas „EBVPD“ (XML formatu)
6. 6 priedas „Pasiūlymo forma“
7. 7 priedas „Pasiūlymų vertinimo kriterijai ir sąlygos“
8. 8 priedas „Tiekėjo deklaracija dėl atitikties Reglamento nuostatoms juridiniam asmeniui“
9. 9 priedas „Tiekėjo deklaracija dėl atitikties Reglamento nuostatoms fiziniam asmeniui“
10. 10 priedas „Preliminariosios sutarties projektas“
11. 11 priedas / Preliminariosios sutarties 1 priedas „Pagrindinės sutarties projektas“
12. 12 priedas / Preliminariosios sutarties 2 priedas „Atnaujinto tiekėjų varžymosi tvarka“